સહજ વ્યક્તિત્વ ને ભાષાની અવગણના ઘણીવાર જીવન પર ‘અસર’ કરી જાય છે
રવિવાર, નવેમ્બર 18 2018, 09:18 Hrs(IST)
નવગુજરાત સમય | Publish Date: Oct 20 2018 2:17PM
- SP યુનિવર્સિટી મ્યુઝિયમ વિભાગ દ્વારા ઇફેક્ટિવ કમ્યુનિકેશન - પર્સનાલિટી ડેવલપમેન્ટ વર્કશોપ
- વિદ્યાનગર સ્થિત સરદાર પટેલ યુનિવર્સિટીના મ્યુઝિયમ વિભાગ દ્વારા ઇફેક્ટિવ કમ્યુનિકેશન અને જોયફૂલ પર્સનાલિટી ડેવલોપમેન્ટ થ્રુ સેન્સ મેનેજમેન્ટ વિશે વર્કશોપ યોજવામાં આવ્યો હતો. જેમાં યુએસએના જેન્ટલ ડિસ્કવરી ઇન્સ્ટિટ્યૂટના ગજેન્દ્ર પટેલે વિદ્યાર્થીઓને પારસ્પરીક ચર્ચાના માધ્યમથી વ્યક્તિત્વ વિકાસના પાઠ શીખવ્યા હતા.
મુખ્ય વકતા યુએસએની જેન્ટલ ડિસ્ક્વરી ઇન્સ્ટિટ્યૂટના ગજેન્દ્ર પટેલે જણાવ્યું હતું કે, આજના સમયમાં બે પેઢી વચ્ચેના મતભેદો, વિખવાદો ઘણીવાર ગંભીર પરિણામ લાવે છે જેને મહંદઅંશે રોકી શકાતા નથી. આપણે અંગ્રેજીમાં તેને કમ્યુનિકેશન ગેપ કહીએ છીએ. આવા અનેક પ્રશ્નોના સરળ માર્ગે સચોટ ઉકેલ એટલે ઇફેક્ટિવ કમ્યુનિકેશન છે. કમ્યુનિકેશન ટેક્નિક્સ સાથે તેમાં અનેક લાઇફ સ્કીલ્સ પણ જરૂરી છે. ઉપરાંત સહજ વ્યક્તિત્વ અને ભાષા પર પ્રભુત્વ એવા બે મુદ્દા છે કે જેને ઘણીવાર અવગણવામાં આવે છે. પરંતુ તે માણસની વ્યાવસાયિક અને સામાજિક જીવન પર ઘેરી અસર કરે છે. જોયફૂલ પર્સનાલિટી ડેવલપમેન્ટ થ્રુ સેન્સ મેનેજમેન્ટ વર્કશોપમાં ઇન્ટરેક્ટીવ ટેક્નિક એટલે કે પારસ્પરીક ચર્ચાના માધ્યમથી વ્યક્તિત્વ વિકાસના પાઠ શીખવવામાં આવ્યા હતા. જેમાં સહભાગીઓને તેમના વિચારો પ્રસ્તૃત કરવાની સમાન તક આપવામાં આવી હતી. આ ઉપરાંત અંગ્રેજી, હિન્દી અને ગુજરાતી ભાષાના લેખનકાર્ય અને તેના કૌશલ્ય વિશે માહિતી આપવામાં આવી હતી. વર્કશોપમાં વિદ્યાનગરની વિિવધ સ્કૂલ-કોલેજના વિદ્યાર્થીઓએ ભાગ લીધો હતો.
મ્યુઝિયમ વિભાગના અધ્યક્ષ અમોલ મોહિતેએ જણાવ્યું હતું કે, પહેલા, ત્રીજા અને પાંચમા શનિવારે વર્કશોપનું આયોજન કરવામાં આવ્યું હતું. આ વર્કશોપ દ્વારા દરેક સહભાગીને સર્વાગી વિકાસ સાધ્ય કરવામાં સરળતા રહેશે. ખાસ કરીને વિવિધ ભાષાઓમાં આ પ્રકારના વર્કશોપ ખૂબ જ ઉપયોગી સાબિત થશે.
તારાપુર મહિલા સરપંચને આપેલી કારણદર્શક નોટિસ ..
કોસીન્દ્રા કેસમાં સીમકાર્ડના તોડેલા ટૂકડા કબ..